19 
Il avint que uns hons eut un fil. A chelui il ne laissa riens aprés sa mort fors une 
maison. Chix vivoit en grant labour et en grant traveill, et avoit povrement le soustenanche 
du cors. Et encore fust il en grant mesaise, il ne voloit mie vendre se maison. Chis enfes 
avoit un volsin, qui couvoitoit a acater chele maison pour faire le siue plus grant. Mais li 
enfes ne li voloit vendre ne par priere ne autrement. Quant chis riches hons vit chou, si 
commencha a penser par quel art et par quel engieng il porroit avoir chele maison a l'enfant. 
Li enfes esquivoit se familiarité selonc son pooir. Li riches hons fu dolans que il ne pooit 
dechevoir l'enfant. Il vint un jour a lui et dist: Enfant, preste moi une partie de te court 
por mes deniers: je voeill garder desous tere -x- touniax d'oille; il ne te nuiront nient, 
et je t'en donrai boin loier. Li enfes estoit diseteus d'argent et li otria, et li donna les 
clés de se maison. Li enfes servoit as preudommes du pais et vaaignoit sen vivre au 
miex que il pooit. Li riches hons prist les clés et enfoui en le court del enfant -v- 
touniax plains d'oille et -v- demis. Quant il che fait ot, si apela le jouvlenchel et li rendi 
les clés de le maison et dist: Je te carque m'oille et le laisse en te garde. Li jovlenchiax 
estoit simples et cuidoit que li tounel fussent plain, et les retint en se| garde. Lonc tans 
aprés avint que oiles fu chiers en chele tere. Li riches hons oi che et dist a l'enfant: 
Amis, vien si m'aiue a deffouyr mon oille que je te carcai a garder, et je te paierai 
ten loier. Li enfes dist que il li aideroit volentiers selonc son pooir. Li riches hons n'oublia 
mie se boidie, ains amena gens pour vendre son oile a aus. Il fouyrent et trouverent -v- 
touniax plains et -v- demis. Il apela l'enfant et dist: Amis, jou ai perdu mon oile en te 
garde: tu m'as tolu faussement chou que tu me devoies garder que je t'avoie carquié. Si 
voeil que tu me rendes le mien. Et quant il eut che dit, il prist chelui et, vausist ou 
non, l'emmena a le justiche. Il li demanda que il avoit fait de l'oille. Li jovlenchiax ne 
seut que dire; nequedent il demanda respit un jour. Le justiche li otria, car chou estoit 
drois. Uns philosophes manoit en chele chité, si avoit a non Aiue de gens; boins hons 
estoit et religieus. Li jovlenchiax oi parler de sa bonté et vint a lui et li demanda conseill 
et dist: Je te pri, tu me doingnes aiue et conseill; car je sui acusés a le justiche a tort. 
Quant li philosophes oi sa proiere, se li demanda se il estoit acusés a droit ou a tort. Li 
jovlenchiax l'en fist seur par sairement que il estoit acusés a tort. Quant li philosophes oi 
le verité, il ot de lui pité et dist: Jou t'en deliverrai a l’aiue de Dieu; mais ne laisse mie que 
tu ne soles demain la, devant le justiche, ensi que tu as quis | le respit, car je y serai et si 
sousterrai te verité et confonderai leur fausseté. Li jovlenchiaus fist che que li philosophes 
li commanda. L’endemain matin vint li philosophes a le justiche. Quant le justiche le vit, 
l av. jadiz B — 3 et ja soit ce quil fust . . . toutes foiz ne vol. il mie v. B — 8 Enfant fehlt K — 
9 desous t. fehlt B — ilz ne t» occuperont neant B — 10 dargent fehl K — bailla les cl. B. — 11 du pais 
fehlt B — 12 au miex quil pooit fehlt B — 1214 et enfoui . . . cles fehlt (durch Augensprung) B — 
15 recut B (=g) — 16 sceut ce B — 17 viens avant et si alons deffouir B — 18 volentiers fehlt B (— g) — 
19 sa trahison B — pour acheter son oyle. Ilz ouvrirent la cave et tr. B — 21/22 laquelle tu mas tollu f. 
laquelle tu mavois promis a garder mais je vueil B — 23 puis lui d. B — 24 ottroia volentiers B — 25 demou- 
roit... ayde de gens B — 26/27 et lui pria quil lui dounast conseil et ayde car dist il je suis a tort accu- 
Sez a la justice a tort (sic) B — 29 len fist sairement B — 31 de matin dev. la just. ainsi comme tu las 
promis et je seray la B — 31 Quant ceulx de la just, le virent B 
N:o 5. 
ar 
[e 
0 
15 
30 
fol. 8800 
fol. 89ra 
fol. 89rb 
